Umetnost (30. 3.-3. 4. 2020)

Pravljico o zvezdici Zaspanki najbrž poznaš. Vabim te k poslušanju zvočne pravljice **Zvezdica Zaspanka**.

<https://www.youtube.com/watch?v=MUH-ADB2hqw>

Ob poslušanju si pripravi trši papir/karton (v velikosti velikega zvezka), svinčnik, flomastre, slamico in selotejp. **Izdelal boš** **ročno lutko** po izbiri.

Na trši papir najprej s svinčnikom na veliko nariši eno osebo, ki nastopa v poslušani pravljici (npr. zvezdica Zaspanka, komet Repatec, razbojnik Ceferin …). Skico prevleci s flomastrom in jo pobarvaj z močnimi barvami. Nato lutko izreži in spodaj prilepi slamico oz. palčko. Shrani jo v šolsko mapo, da si jo ogledam na prihodnjem srečanju.

\*Dodatno (neobvezno): Če imaš čas in te zanima, si lahko ogledaš lutkovno predstavo Zvezdica Zaspanka na spodnji povezavi.

<https://www.lilibi.si/solska-ulica/slovenscina/zgodbe/zvezdica-zaspanka>

**Navodilo za registracijo na portalu Lilibi.**

Od 13. marca, dalje je učencem na spodnjem linku zaradi krizne situacije omogočen brezplačen celodnevni dostop do vseh Rokusovih elektronskih in interaktivnih gradiv (učbenikov, delovnih zvezkov, samostojnih delovnih zvezkov in vadnic), ne glede na to, gradivo katere založbe uporabljamo.

<https://www.lilibi.si/>

Postopek prijave/registracije:

Na izbranem portalu kliknite na gumb Prijava.

Če ste že uporabnik portala, vnesite svoj e-naslov in geslo ter sledite navodilom. Če na portal dostopate prvič, kliknite na polje Nimam še uporabniškega računa in vnesite zahtevane podatke. Tako se boste registrirali in ustvarili uporabniški račun.